EkBass/fiwiki-20250220-pages-articles huggingface dataset:
Eemeli Pehkonen

Eemeli Pehkonen () oli suomalainen jääkärivänrikki. Hän oli Saksassa ensimmäisen maailmansodan aikana sotilaskoulutuksen saanut jääkäri, joka sai opin yhdessä veljiensä Niilon, Matin ja Jalmarin kanssa. Pehkonen sai tulikasteensa Saksan itärintamalla Riianlahdella vuonna 1916. Myöhemmin hän osallistui Suomen sisällissotaan joukkueenjohtajana. Vielä jatkosodassa hän osallistui taisteluihin rintamajoukoissa.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Pehkoson vanhemmat olivat työmies Matti Pehkonen ja Greta Augusta Myllylä. Hän oli yksi neljästä jääkäriksi lähteneestä Pehkosten veljeksestä, joka oli yhtä suuri veljeskaarti jääkäreitä kuin Sihvoilla. Hän kävi ilta- ja käsityökoulun. ==Jääkärikausi== Pehkonen työskenteli työmiehenä Kalajoella ennen liittymistään vapaaehtoisena Saksassa sotilaskoulutusta antavan Jääkäripataljoona 27:n täydennysjoukkoon 16. kesäkuuta 1916, josta hänet siirrettiin 4. lokakuuta 1916 pataljoonan pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. ==Suomen sisällissota== Pehkonen astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 12. jääkäripataljoonan 3. komppaniaan. Hän osallistui sisällissodan taisteluihin Kalevankankaalla, jossa hän haavoittui 28. maaliskuuta 1918 ja joutui hoidettavaksi Jyväskylän sotilassairaalaan. ==Sisällissodan jälkeinen aika== Pehkonen määrättiin sisällissodan jälkeen 4. syyskuuta 1918 alkaen vääpeliksi Porin jalkaväkirykmentti 2:n 7. komppaniaan. Hän erosi armeijasta 11. helmikuuta 1919. Hän liittyi vuonna 1920 Suojeluskuntajärjestöön ja hänet sijoitettiin komppanianpäälliköksi Kalajoen suojeluskuntaan, jossa hän toimi vuoteen 1923 saakka. Siviilityönään hän hoiti rakennusmestarin tehtäviä Keski-Pohjanmaalla vuosina 1919–1926, jonka jälkeen liittyi Rajavartiostoon, jossa hän palveli majoitusmestarina Lapin Rajavartiostossa vuoteen 1928 saakka.Myöhemmin hän työskenteli apulaistyönjohtajana maataloushallituksen jokiperkaustyömailla.Sotavuodet Kalajoki. ==Talvi- ja jatkosota== Pehkonen osallistui talvisotaan kotirintamatehtävissä Kalajoen suojeluskunnassa ja Jatkosodan puhjettua hänet määrättiin asealiupseeriksi Jalkaväkirykmentti 29:n 3. Konekiväärikomppaniaan (3.KKK/JR 29), jossa hän palveli vuoteen 1942 saakka, jolloin hänet vapautettiin aseellisesta palveluksesta. Hän osallistui jatkosodassa taisteluihin muun muassa Terussa, Kinnasvaaralla, Vilgassa ja Homorovitsissa. Hänet on haudattu Kalajoelle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Sotavuodet Kalajoki, Kalajoen veteraanijärjestöt 1991. ===Viitteet=== Luokka:Jääkärit Luokka:Vuonna 1892 syntyneet Luokka:Vuonna 1947 kuolleet
Diego Castro

Diego Castro Jiménez (s. 2. heinäkuuta 1982 Pontevedra, Espanja) on espanjalainen jalkapalloilija. Hän on pelipaikaltaan vasen laitalinkki. == Ura == Castro aloitti uransa paikallisseura Pontevedrasta, joka pelasi Segunda División B:ssä. Vuonna 2003 hän siirtyi Málagaan, mutta pelasi pääosin seuraavat kolme kautta seuran reservijoukkueessa. Joulukuussa 2005 hän pelasi kaksi satunnaista ottelua Osasunaa ja Real Madridia vastaan. Málagan pudottua maan pääsarjasta Primera Divisiónista hän siirtyi Sporting Gijóniin, jossa hän nousi joukkueen avauskokoonpanoon jo alkuaikoinaan. Hän pelasi ensimmäisellä kaudellaan joukkueessa 38 ottelua ja teki niissä seitsemän maalia. == Aiheesta muualla == * Tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1982 syntyneet Luokka:Elävät henkilöt
Speechless (Michael Jacksonin kappale)

Speechless on yhdysvaltalaisen laulajan Michael Jacksonin promootiosingle vuoden 2001 albumilta Invincible. Kappale julkaistiin promootiotarkoitukseen singlenä kappaleen ”You Rock My World” remix-version kanssa kesäkuussa 2001. Jackson kirjoitti ja tuotti kappaleen itse. Hän on kertonut kirjoittaneensa kappaleen Saksassa lasten kanssa käydyn vesi-ilmapallosodan jälkeen 45 minuutissa. Kappale on Jacksonin mukaan yksi hänen suosikkikappaleistaan albumilta. == Kappaleet == * Albumiraita # ”Speechless” – 3:18 * Promootiosingle # ”Speechless” – 3:18 # ”You Rock My World” (remix-versio, mukana Jay-Z) – 3:28 == Lähteet == Luokka:Vuoden 2001 kappaleet Luokka:Michael Jacksonin kappaleet
Tunisian alle 20-vuotiaiden jalkapallomaajoukkue

Tunisian alle 20-vuotiaiden jalkapallomaajoukkue on Tunisian jalkapalloliiton hallinnoima joukkue, joka edustaa Tunisiaa kansainvälisissä jalkapallon alle 20-vuotiaiden maajoukkuekilpailuissa. Tunisia selvisi ensimmäisen kerran alle 20-vuotiaiden MM-kisoihin vuonna 1977. Tunisian paras saavutus on vuoden 2012 alle 20-vuotiaiden Arabian mestaruus. ==Arvokisat== ===Maailmanmestaruuskilpailut=== *1977 - Ensimmäinen kierros *1979–1983 - Ei selviytynyt karsinnoista *1985 - Ensimmäinen kierros *1987–1989 - Ei selviytynyt karsinnoista *1991–2019 - Ei osallistunut *2021 - Peruutettu johtuen Koronaviruspandemia 2019– *2023 - Ensimmäinen kierros ===Afrikan mestaruuskilpailut=== *1979 - Toinen kierros *1981 - Toinen kierros *1983 - Ensimmäinen kierros *1985 - Toinen *1987 - Toinen kierros *1989 - Ensimmäinen kierros *1991–2003 - Ei osallistunut *2005–2007 - Ei selviytynyt karsinnoista *2009 - Ei osallistunut *2011 - 2019 Ei selviytynyt karsinnoista *2021 - Neljäs *2023 - Neljäs ===Arabian mestaruuskilpailut=== *2011 - Ei osallistunut *2012 - Mestaruus *2020 - Toinen *2021 - Neljäs *2022 - Viides ==Aiheesta muualla== * Tunisian alle 20-vuotiaiden maajoukkue Goalzz sivustolla ==Lähteet== Luokka:Tunisian jalkapallo Luokka:Jalkapallomaajoukkueet
Mirage (Klaus Schulzen albumi)

Mirage on Klaus Schulzen studioalbumi, joka julkaistiin vuonna 1977. Sisällöltään se on hidastempoista, ambient-vaikutteista elektronista musiikkia, jonka tunnelma on monin paikoin selvästi melankolinen. Albumin alkuperäisestä julkaisusta vastasivat saksalainen Brain ja brittiläinen Island Records. Albumi on omistettu Hans Dieter Schulzelle, muusikon veljelle, joka kuoli sairauteen levyn teon aikoihin. Albumista 2000-luvulla tehdyn uudelleenjulkaisun kansilehtisessä Klaus Schulze sanoo, että veljen kohtalo luultavasti heijastuu Miragen musiikissa.Klaus Schulze talks about "Mirage". 2005. Uudelleenjulkaisun kansilehtinen. Toisaalta albumin oli ilmeisesti muutenkin tarkoitus olla omalla tavallaan vakava ja "kylmä", koska se on Schulzen mukaan konseptialbumi, jonka perusideana oli luoda eräänlainen "elektroninen talvimaisema". Samaisessa kansilehtisessä hän kertoo myöhemmin huomanneensa, että Miragen heijastamia teemoja ovat "myös jääkausi, talvi, stagnaatio ja kuolema". Revisited Records -levymerkki julkaisi Miragen uudelleen vuonna 2005. Tuolloin mukaan lisättiin bonusraidaksi Schulzen vuonna 1976 tekemä soundtrack-kappale. Lisäksi albumin ensimmäisestä kappaleesta "Velvet Voyage" on uudelleenjulkaisulla hieman alkuperäisestä poikkeava versio. Alkuperäisen albumin kesto on noin 58 minuuttia, uudelleenjulkaisun 77:10. == Kappaleet == # # # (uudelleenjulkaisun bonusraita) == Kokoonpano == * Klaus Schulze - kaikki instrumentit (myös alkuperäisen albumin tuottaja) == Lähteet == == Aiheesta muualla == * Mirage Klaus Schulzen sivuilla * Luokka:Vuoden 1977 albumit Luokka:Klaus Schulzen albumit Luokka:Ambient- albumit
Egyptiläinen silta

Egyptiläinen silta () on Fontankan ylittävä silta Pietarin keskustassa Venäjällä. Sen kautta kulkee Lomonosovin prospekti. Paikalle vuosina 1825–1826 rakennetun yksijänteisen ketjujen kannattaman riippusillan suunnittelivat Vasili Hristianovitš ja Vasili Tretter. ”Egyptiläiseen tyyliin” koristeltua siltaa reunusti neljä valurautaista sfinksiä. Silta romahti tammikuussa 1905 sotilasosaston ollessa ylittämässä sitä. Nykyinen, alkuperäisten sfinksien koristama terässilta on rakennettu vuosina 1954–1956. Sen pituus on 46,8 metriä ja leveys 27 metriä. == Lähteet == == Aiheesta muualla == * Egyptiläinen silta Pietari-tietosanakirjassa Luokka:Pietarin sillat Luokka:Venäjän tieliikennesillat
Volgan–Itämeren vesitie

Volgan–Itämeren vesitie () on Volgan ja Itämeren yhdistävä vesireitti ja kanavajärjestelmä Venäjällä. Se johtaa Volgalta Rybinskin tekojärven, Šeksnajoen, Valkeajärven, Kovža- ja Vytegrajokien kautta Äänisjärvelle sekä Syvärijoen, Laatokan ja Nevajoen kautta Suomenlahdelle. Reitin pituus on noin 1 100 kilometriä. Ääniseltä on yhteys Vienanmeren–Itämeren kanavan kautta Vienanmerelle. Aikaisemmin Marian kanavajärjestelmänä () tunnettu keinotekoinen vesireitti valmistui vuonna 1810. Vuonna 1828 avattu Vienanjoen kanava yhdisti sen Suhona- ja Vienanjokien kautta Vienanmereen. Valkeajärven, Äänisen ja Laatokan eteläpuolitse kaivettiin tasapohjaisten alusten liikennöintiä helpottaneet kanavat, kuten Laatokan kanava. Aikansa teknisenä saavutuksena huomattava ja taloudellisesti merkittävä Marian kanavajärjestelmä osoittautui vanhentuneeksi 1900-luvun alussa, joten sitä alettiin suunnitella korvattavaksi uudella. Järjestelmän rakennustyöt kestivät 1960-1964 ja sen nimenä oli V. I. Leninin Volgan–Itämeren vesitie aina Neuvostoliiton loppuun saakka. Volgan–Itämeren vesitie käsittää viisi sulkujärjestelmää, joista neljä sijaitsee vedenjakajan pohjoispuolella ja yksi Šeksnalla. Sitä pitkin voivat kulkea 5 000 tonnin alukset. Vesireittiä käytetään tavaraliikenteessä sekä Pietarista Volgalle suuntautuvassa risteilymatkailussa. Matka Tšerepovetsista Pietariin kestää 2,5–3 vuorokautta. == Lähteet == == Aiheesta muualla == * GBU ”Volgo-Balt” Luokka:Venäjän kanavat Luokka:Nevan vesistö Luokka:Volgan vesistö
Ako

Ako (latinaksi Acco) oli liiviläinen päällikkö joka taisteli Baltian ristiretkien aikana Saksalaista ritarikuntaa vastaan. Hän hallitsi alueita Livones Veinalensesin muinaismaakunnasta. Saksalaisten saavuttua Liivinmaalle Ako kuului niihin liiviläisten johtajiin jotka kääntyivät vuonna 1203 Polotskin ruhtinaskunnan puoleen avun saamiseksi saksalaisten karkottamiseksi. Apua odotettiin myös liettualaisilta, jotka olivat olleet jo pitkään sodassa saksalaisia vastaan. Liiviläiset saivat suostumuksen avunpyyntöönsä Polotskin ruhtinas Vladimirilta. Vuonna 1206 pakanalliset liiviläiset päättivät hyökätä Riian lähistöllä olleeseen Holmen linnaan. Linna vallattiin, mutta Riikaan kohdistettu seuraava hyökkäys epäonnistui. Liiviläisten kristinuskoon kääntynyt Toreidassa hallinnut Kauppo ryhtyi sotimaan pakanallisia heimotovereitaan vastaan. Kristityt liiviläiset ja saksalaiset tekivät 150 miehen voimin hyökkäyksen Holmen linnalle ja kukistivat sen surmaten myös Akon. ==Lähteet== * Vilho Niitemaa ja Kalervo Hovi, Baltian historia, Helsinki: Suomalaisen Kirjallisuuden Seura, 1959, ISBN 951-30-9112-0 * Henrik, Lättiläinen: Henrikin Liivinmaan kronikka. (Heinrici chronicon Livoniae.) Helsinki: Suomalaisen Kirjallisuuden Seura, 2003. ISBN 951-746-521-1. Luokka:Liiviläiset henkilöt Luokka:Latvian historia Luokka:Keskiajan henkilöt
Bill Richmond

Bill Richmond (5. elokuuta 1763 Cuckhold, Staten Island, New York – 29. joulukuuta 1829 Lontoo) oli yhdysvaltalainen entinen orja ja eräs menestyneimmistä nyrkkeilijöistä ajalta, jolloin ottelut käytiin paljain nyrkein. Richmond pääsi nuorella iällä jaarli Percyn, joka toimi kenraalina Yhdysvaltain itsenäisyyssodassa, suojelukseen. Percy järjesti hänelle New Yorkissa useita otteluita brittisotilaista vastaan. Vuonna 1777 Percy vei 14-vuotiaan Richmondin Englantiin, missä hänen uransa nousi kukoistukseen. Merkittävimmät voittonsa hän saavutti George Moorea, Paddy Greeniä ja Frank Mayersia vastaan. Richmond jatkoi uraansa myös 1800-luvun puolella. Vuonna 1803 hän kärsi kolmannen erän tyrmäystappion George Maddoxille. 8. lokakuuta 1805 hän otteli maailmanmestaruudesta brittiläistä Tom Cribbiä vastaan. Nimellä Black Terror tunnettu Richmond oli jo 42 vuoden ikäinen ja kymmenen kiloa kevyempi kuin 18 vuotta nuorempi vastustajansa. Ottelu kesti kaikkiaan 90 minuuttia ja päättyi Cribbin voittoon, joka seuraavassa ottelussaan kukisti haastaja Jem Belcherin 35 minuutissa. Oteltuaan vielä harvakseltaan, Richmond lopetti uransa 55-vuotiaana vuonna 1818 päästyään rikkaisiin naimisiin. Viimeisessä ottelussaan hän voitti Jack Carterin tyrmäyksellä kolmannessa erässä. Sittemmin Richmond ystävystyi Thomas Molineaux'n, joka niin ikään oli entinen orja Yhdysvalloista, kanssa. Richmond toimi Molineaux'n valmentajana tämän ottelussa Cribbiä vastaan. Myöhemmin hän perusti oman nyrkkeilysalin Lontooseen, missä vietti loppuelämänsä. Richmond kuoli 66-vuotiaana joulukuussa 1829. ==Lähteet== * International Boxing Hall of Fame: Bill Richmond * http://www.spartacus-educational.com/SLArichmond.htm Luokka:Yhdysvaltalaiset nyrkkeilijät Luokka:Vuonna 1763 syntyneet Luokka:Vuonna 1829 kuolleet
Kovža

Kovža () on Volgan vesistöön kuuluva joki Vologdan alueen luoteisosassa Venäjällä. Sen pituus on 86 kilometriä ja valuma-alueen laajuus 5 000 neliökilometriä. Joki saa alkunsa Kovžskojejärvestä ja laskee Valkeajärveen. Sen kautta kulkee Volgan–Itämeren vesitie. Kovžan varrella sijaitsee Annenski Mostin kuntakeskus. ==Lähteet== ==Aiheesta muualla== * Kovža Venäjän vesistörekisterissä Luokka:Volgan vesistö Luokka:Vologdan alueen joet
Vytegra (joki)

Vytegra () on Nevan vesistöön kuuluva joki Vologdan alueen luoteisosassa Venäjällä. Se saa alkunsa Matkozero-järvestä ja laskee Ääniseen. Joen pituus on 64 kilometriä ja valuma-alueen laajuus 1 670 neliökilometriä. Vytegran kautta kulkee Volgan–Itämeren vesitie. Sen varrella sijaitsee Vytegran kaupunki. ==Lähteet== Luokka:Äänisen valuma-alue Luokka:Vologdan alueen joet
Savisirkkunen

Savisirkkunen (Haplospiza rustica) on Keski- ja Etelä-Amerikassa tavattava tangaroihin kuuluva varpuslintu. == Koko ja ulkonäkö == Kooltaan savisirkkunen on noin 13 cm. Koiras on väritykseltään harmaa. Selkä on hieman vatsaa tummempi. Siivet ovat mustat ja harmaareunaiset. Naarassavisirkkunen on selästään oliivinruskea. Rinnassa on ruskehtavia raitoja. Nokka on kartionmuotoinen ja teräväkärkinen. Valkokylkipuhkoja (Diglossa albilatera) ja andiensirkku (Phrygilus unicolor) muistuttavat ulkonäöltään savisirkkusta. Valkokylkipuhkoja eroaa valkoisten siivenalusten ja andiensirkku on kookkaampi ja vaaleampi. == Levinneisyys ja elinympäristö == Keski-Amerikassa savisirkkusta tavataan Meksikosta Panamaan ulottuvalla alueella. Etelä- Amerikassa linnun elinalueet sijaitsevat laikuttaisesti Venezuelasta Boliviaan. Lajin elinympäristöä ovat kosteiden metsien pohjakerrokset ja metsien reunamaat ja pensaikkoiset aukeat. Savisirkkusen elinympäristöt sijaitsevat yleensä 1 500-2 500 metrin korkeudella merenpinnasta. Savisirkkuset liikkuvat yleensä pareittain tai pieninä ryhminä ja voi olla muiden lintulajien mukana sekaparvissa. Ravintonsa laji etsii maasta tai puiden lehvästön alaosista. == Lähteet == Luokka:Tangarat
Mary Hannikainen

Mary Helena (Helene) Hannikainen (o.s. Spennert, 12. tammikuuta 1901 Helsinki – 7. helmikuuta 1974 Tukholma, Ruotsi) oli suomalainen laulaja ja näyttelijä, joka esiintyi operettirooleissa ja subrettiosissa. Hänen äänialansa oli sopraano. Hän opiskeli laulua Suomessa opettajinaan Alma Fohström, Maikki Järnefelt, Heikki Klemetti ja Hanna Granfelt. Ulkomailta hän haki oppia Berliinistä 1921–1924, Pariisista 1924–1926, Budapestista ja Tukholmasta.Otavan iso musiikkitietosanakirja, Otava 1976–1979. ISBN 951-1-02380-2. Berliinissä häntä opettivat Julie Trebicz ja rouva Demerow, Pariisissa Delaqarriere ja W. Bernardi sekä Tukholmassa Britta von Vegesack ja Aslaug Due-Møller.Kirsti Jaantila: Mary Hannikainen. Teoksessa Maire Pulkkinen (toim.): Suomalaisia musiikin taitajia, Fazerin musiikkikauppa 1958, sivu 653. Laulu-uransa aikana Hannikainen oli kiinnitettynä Berliinissä Deutsches Theateriin 1921–1923 ja Grosses Schauspielhausiin, Helsingissä Ruotsalaiseen teatteriin 1924–1928, Kansallisteatteriin 1928–1932 ja 1934–1941 ja Suomalaiseen oopperaan 1932–1934 sekä Tukholmassa Oscarsteaterniin 1952–1953. Tukholmassa hän esiintyi usein muutenkin vuosina 1932–1957 ja vieraili primadonnaosissa Göteborgissa, Malmössä ja Tallinnassa. Konserttien solistina hän esiintyi 1940-luvulla Helsingissä, Tukholmassa, Oslossa, Berliinissä, Pariisissa, Zürichissä ja Lontoossa. Hannikainen lauloi pääroolin Franz Lehárin Iloisessa leskessä yli 400 kertaa ja Ralph Benatzkyn Valkoisessa hevosessa noin 300 kertaa. Muita operettien päärooleja hän esitti Emmerich Kálmánin Sirkusprinsessassa, Kálmánin Mustalaisruhtinattaressa ja Paul Abrahamin Havaijin kukassa. Hänen oopperaosiaan olivat muun muassa Giuseppe Verdin La Traviatan Violetta, Charles Gounod'n Faustin Margareta, Johann Christoph Pepuschin Kerjäläisoopperan Polly ja Leevi Madetojan Pohjalaisten Liisa. Mary Hannikainen oli naimisissa vuodesta 1927 viulisti Arvo Hannikaisen kanssa tämän kuolemaan, vuoteen 1942 asti, ja vuodesta 1952 johtaja Axel Wilhelm Kallenbergin kanssa.Kuka kukin on 1954, Otava 1954. Hannikainen asui Tukholmassa vuodesta 1952 lähtien. ==Lähteet== Luokka:Suomalaiset sopraanot Luokka:Vuonna 1901 syntyneet Luokka:Vuonna 1974 kuolleet
Egon Petri

Egon Petri (23. maaliskuuta 1881 Hannover, Saksa – 27. toukokuuta 1962 Berkeley, Yhdysvallat) oli alankomaalaista syntyperää oleva saksalainen pianisti ja opettaja, joka oli elämänsä loppuvuosikymmenet Yhdysvaltain kansalainen. Hän aloitti viuluopinnot viisivuotiaana. Häntä opetti aluksi oma isä, joka silloin oli Leipzigin Gewandhaus-orkesterin konserttimestari. Perhe muutti 1889 Berliiniin, jossa Petri opiskeli pianonsoittoa opettajanaan Teresa Carreno. Sen ohella hän harjoitteli urkujen ja käyrätorven soittoa sekä teini- iässä säveltämistä ja musiikinteoriaa Hermann Kretschmarin ja Felix Draeseken johdolla. Pianosta tuli Petrin pääinstrumentti Weimarissa Ferruccio Busonin mestariluokalla vuodesta 1901 lähtien. Busonin vaikutus Petrin pianonsoittoon oli merkittävä ja Petri korjaili Busonin oopperoiden ja pianokappaleiden käsikirjoituksia. He toimittivat yhdessä myös Johann Sebastian Bachin kosketinsoitinteoksia.The New Grove dictionary of music and musicians, Grove 2001, ISBN 0-333-60800-3 ja ISBN 1-56159-239-0. Petrin ensiesiintyminen Alankomaissa oli 1902, mutta pianistinuraa hän ei siellä kyennyt luomaan. Vuonna 1905 hänestä tuli Royal Manchester College of Musicin professori vuoteen 1911 saakka, jolloin hän palasi Berliiniin Busonin apulaiseksi. Vuodet 1921–1925 hän opetti Berliinin musiikkikorkeakoulussa ja hän konsertoi ahkerasti tehden muun muassa 1923 Venäjän-kiertueen. Vuonna 1925 Petri muutti Puolan Zakopaneen, josta teki konserttimatkoja toiseen maailmansotaan saakka. Ensikonsertti Yhdysvalloissa oli 1932 ja tähän maahan hän lopulta asettuikin. Opetustyötä hän jatkoi 1940–1946 toimien Cornellin yliopiston vierailevana professorina. Sairastuttuaan hän muutti länsirannikolle Kaliforniaan, jossa opetti Mills Collegessa 1947–1957 ja San Franciscon konservatoriossa. Egon Petri esiintyi useita kertoja myös Suomessa.Otavan iso musiikkitietosanakirja, Otava 1976–1979, ISBN 951-1-02380-2. ==Oppilaita== * Franz Josef Hirt * Grant Johannesen * Gunnar Johansen * Ernst Lévy * John Ogdon * Carl Szreter * Vittya Vronsky * Earl Wild * Jan Hoffman ==Lähteet== Luokka:Yhdysvaltalaiset pianistit Luokka:Vuonna 1881 syntyneet Luokka:Vuonna 1962 kuolleet
Derviş Eroğlu

Derviş Eroğlu (s. 1938 Famagusta, Kypros) on kyproslainen poliitikko, joka valittiin huhtikuussa 2010 turkkilaisen Pohjois-Kyproksen presidentiksi. Hän on aiemmin toiminut myös Pohjois-Kyproksen pääministerinä. Eroğlu syntyi Famagustassa vuonna 1938. Hän opiskeli Istanbulin yliopistossa lääketiedettä 1960-luvulla. Eroğlu palasi valmistumisensa jälkeen Kyprokselle 1963 ja teki lääkärin töitä viiden vuoden ajan, kunnes muutti Ankaraan erikoistuakseen urologiaan. Eroğlu aloitti poliittisen uransa, kun saari jakautui kahteen osaan vuonna 1974. Kaksi vuotta myöhemmin hänet valittiin Pohjois-Kyproksen parlamenttiin Kansallisen yhtenäisyyspuolueen listoilta. Eroğlusta tuli puolueen johtaja 1983. Samana vuonna Rauf Denktaş julisti Pohjois-Kyproksen turkkilainen tasavallan itsenäiseksi. Tämän jälkeen Eroğlu on toiminut maan pääministerinä muutamia kertoja. Vuonna 2010 Eroğlu valittiin Pohjois- Kyproksen uudeksi presidentiksi, kun hän sai yli puolet äänistä presidentinvaalin ensimmäisellä kierroksella. Eroğlu voitti istuvan presidentin Mehmet Ali Talatin prosentein 50,3–42,8. Eroğlu on tunnettu viileästä suhtautumisestaan Kyproksen yhdistymiseen. Hän kuitenkin lupasi vaalivoittonsa jälkeen jatkavan Ali Talatin aloittamia yhdistymisneuvotteluja. Vuoden 2015 presidentinvaaleissa Pohjois-Kyproksen turkkilaisen tasavallan presidentiksi valittiin Mustafa Akinci, joka voitti vaalien toisella kierroksella selvästi istuvan presidentin Eroglun. == Lähteet == Luokka:Pohjois-Kypros Luokka:Kyproslaiset poliitikot Luokka:Presidentit Luokka:Pääministerit Luokka:Lääkärit Luokka:Vuonna 1938 syntyneet Luokka:Elävät henkilöt Luokka:Pohjois-Kyproksen presidentit
Emmy Streng

Emmy Sofia Streng (16. heinäkuuta 1862 Turku – 1. marraskuuta 1913 Vaasa) oli ruotsiksi kirjoittanut suomalainen runoilija. Toisen lähteen mukaan kuolinpäivä oli 26. marraskuuta ja paikka Turku Strengin vanhemmat olivat kenraaliluutnantti Anders Otto Wilhelm Streng ja Ida Mathilda Charlotta Wilhelmina Tavaststjerna. == Teoksia == * Orgeltoner : dikter. Författare, Åbo 1910 == Lähteet == * * Anneli Kotisaari : Margaretha Petterintytär Arctophilaciuksen jälkeläisten sukuselvitys, taulu 227 ===Viitteet=== Luokka:Suomalaiset runoilijat Luokka:Vuonna 1862 syntyneet Luokka:Vuonna 1913 kuolleet
Pohjois-Kyproksen presidentinvaali 2010

Pohjois-Kyproksen presidentinvaali 2010 järjestettiin 18. huhtikuuta 2010. Derviş Eroğlu sai jo ensimmäisellä kierroksella yli 50 prosenttia äänistä, ja hänet valittiin Pohjois-Kyproksen presidentiksi. Toiseksi eniten ääniä annettiin istuneelle presidentille Mehmet Ali Talatille. Vaalissa oli yhteensä seitsemän ehdokasta. Kansallisen yhtenäisyyspuolueen Derviş Eroğlu sai lopulta 50,38 prosenttia kaikista äänistä, kun toiseksi eniten ääniä kerännyt Mehmet Ali Talat jäi 42,85 prosenttiin. Oikeistolainen Eroğlu on kannattanut Pohjois- Kyproksen itsenäisyyttä, kun entinen presidentti Talat oli aloittamassa saaren yhdistämisneuvotteluita edellisenä vuonna. Vaalituloksen jälkeen epäiltiin, että Eroğlu asettaa yhdistymiselle ankarammat ehdot. Hän ehti kuitenkin voittonsa jälkeen sanoa, että hän jatkaa yhdistymisneuvotteluita. Turkin pääministeri Recep Tayyip Erdoğan ilmoitti tuloksen ratkaisun jälkeen, että hän haluaa saaren tärkeiden yhdistämisneuvottelujen tulevan päätökseen vuoden 2010 loppuun mennessä. Kyproksen tilanne on yksi este Turkin mahdollisella EU- jäsenyydellä. Kyproksen tasavalta on EU:n jäsen, mutta Turkki ei ole tunnustanut valtiota. == Tulokset == ehdokas puolue äänet äänet ehdokas puolue lukumäärä osuus Derviş Eroğlu Kansallinen yhtenäisyyspuolue (UBP) 61 491 50,38 % Mehmet Ali Talat Tasavaltalainen turkkilaispuolue (CTP) 52 302 42,85 Tahsin Ertuğruloğlu itsenäinen 4 648 3,81 Zeki Beşiktepeli itsenäinen 1 986 1,61 Mustafa Kemal Tümkan itsenäinen 964 0,79 Arif Salih Kırdağ itsenäinen 521 0,43 Ayhan Kaymak itsenäinen 168 0,14 Lähde: mahkemeler.net Lähde: mahkemeler.net Lähde: mahkemeler.net Lähde: mahkemeler.net == Lähteet == Presidentinvaali 2010 Luokka:Vuoden 2010 vaalit Luokka:Presidentinvaalit maittain
Gösta Sundman

Gustaf Röttger (Gösta) Sundman (sukunimi alk. Boldt; 9. syyskuuta 1854 Helsinki – 10. toukokuuta 1914 Helsinki) oli suomalainen konsuli, kirjailija ja taiteilija, joka piirsi ja julkaisi useita luonnontieteellisiä kuvateoksia. Sundmanin vanhemmat olivat kauppakoulunjohtaja Röttger Johan Simon Boldt ja Aurora Gustava Zetterman. Helsinkiläinen kauppaneuvos ja laivanvarustaja Carl Wilhelm Ignatius Sundman otti hänet ottopojakseen. Gösta Sundman kävi kuusi luokkaa lyseota vuoteen 1873 saakka. Hän perusti Helsinkiin oman litograafisen laitoksen. Myöhemmin Sundman peri ottoisältään Etelärannassa sijainneen Sundmanin talon, jonka myynnistä saaduilla rahoilla hän kustansi kirjojensa julkaisua. Sundman toimi Italian konsulina 1891–1914. Sundman julkaisi 1883–1893 kahtenatoista vihkona ilmestyneen Finlands fiskar -kuvateoksen, johon tekstit kirjoittivat professori O. M. Reuter ja Luonnontieteellisen museon amanuenssi A. J. Mela. Hän julkaisi myös Suomen lintujen munia esitelleen Finska fågelägg : Suomen lintuin munia kuvateoksen 1880-luvulla. Sundmanin keräämät kulttuurihistorialliset kokoelmat muodostivat pohjan Helsingin kaupunginmuseon kokoelmille. Gösta Sundman oli naimisissa vuodesta 1899 Agnes Aina Hornborgin kanssa. == Teoksia == * Finska fågelägg : Suomen lintuin munia, tecknade af / kuvannut Gösta Sundman ; med text af / tekstillä varustanut J. A. Palmén. Helsingfors 1881–1883 * Finlands fiskar målade efter naturen : The fishes of Finland, drawn and coloured from life, Häft. 1-12 ; text af O. M. Reuter och A. J. Mela. Edlund, Helsingfors 1883–1893 (ilmestyi suomeksi nimellä Suomen kalat : kuvatut luonnosta, Edlund, Helsinki 1893) * Finnische Vogeleier : Eggs of Finnish birds, abgebildet von / drawn and coloured by Gösta Sundman ; mit text von / with text by J. A. Palmén. Helsingfors 1886 * Finlands rof-fåglar. Edlund, Helsingfors 1894 * Flydda dagar : teckningar. Söderström, Helsingfors 1894 * Karin Eksten med flere konturteckningar. Söderström, Helsingfors 1896 * Onkel Carls testamente : berättelse. Helsingfors 1903 * Uncle Charles' Will : tale : an extract from Charles Eliassons' Memoirs. Helsingfors 1903 == Lähteet == * * Wikiaineisto : Kuka kukin oli 1961 * Kertomuksia Helsingin kortteleista osa 62: Valas : Sundmanin suku on asunut Helsingissä yli 250 vuotta, Helsingin Sanomat 19.4.2006 == Aiheesta muualla == * Doria : Kansalliskirjasto : Pelasta kirja : Sundmanin kuvateos Finlands fiskar målade efter naturen = The fishes of Finland, drawn and coloured from life. * Doria : Kansalliskirjasto : Pelasta kirja : Sundmanin kuvateos Finska fågelägg : Eggs of Finnish birds. Luokka:Suomalaiset kuvittajat Luokka:Suomalaiset tietokirjailijat Luokka:Suomenruotsalaiset kirjailijat Luokka:Vuonna 1854 syntyneet Luokka:Vuonna 1914 kuolleet
Silvia Ziche

thumb|Silvia Ziche Silvia Ziche (s. 5. heinäkuuta 1967 Thiene) on italialainen sarjakuvapiirtäjä ja -käsikirjoittaja.Silvia Ziche INDUCKS sivustolla Viitattu 9.7.2023 Ziche on yksi harvoista Ankkoja piirtävistä naisista. Ziche pitää tärkeänä opettajanaan Carl Barksia, mutta Arvostaa myös Giorgio Cavazzanoa, Romano Scarpaa ja Giovan Battista Carpia. Ziche on sanonut, että hänellä menee noin 30 sivuisen tarinan tekemiseen alusta loppuun noin kuukausi ja noin 200 sivuisen tarinan kanssa jopa kahdeksan kuukautta.Zichen haastattelu Ankkalinnake blogissa Viitattu 9.7.2023 Ziche on työskennellyt ennen Disney- uraansa myös muille lehdille, kuten Linus, Comix, Smemoranda ja Cuore. 1990-luvun alussa Ziche pääsi Carpin johtamaan Disneyn omaan Accademia Disney- piirtäjäkouluun. Ensimmäinen julkaistu tarina oli Carlo Panaron käsikirjoittama tarina "Pallohullu". Nykyään Ziche myös käsikirjoittaa tarinansa itse, koska Cavazzano oli tähän häntä kehottanut. == Aiheesta muualla == * Silvia Zichen kotisivut ==Lähteet== Luokka:Disneyn sarjakuvien tekijät Luokka:Italialaiset sarjakuvantekijät Luokka:Vuonna 1967 syntyneet Luokka:Elävät henkilöt
Corrado Mastantuono

thumb|Corrado Mastantuono Corrado Mastantuono (s. 20. joulukuuta 1962 Rooma) on italialainen sarjakuvapiirtäjä. Mastantuono työskenteli animaatio-alalla vuoteen 1989 asti, kunnes aloitti työskentelyn italialaisen L’Eternauta -lehden parissa. Myöhemmin hän aloitti yhteistyön Walt Disney Productionin Italian konttorissa. Mastantuono on tehnyt yhteistyötä Sergio Bonelli Editoren kanssa, joka on Italian sarjakuvien pääjulkaisija, jonka julkaisuista hän laati Nick Raideria ja Magico Ventoa (suom. Ukkostuuli). Molemmat sarjat ovat jo päättyneet Italiassa. Vuonna 2004 Mastantuono julkaisi fantasian Elias le maudit Les Humanoïdes Associésille. Suomessa Mastantuonon Aku Ankka -tarinoita julkaistaan mm. Aku Ankan Taskukirjassa ja Mastantuonon piirtämiä kansia on sama julkaisu myös sisältänyt. Hän on myös voittanut monia palkintoja töistään. == Aiheesta muualla == * Corrado Mastantuono INDUCKSissa * Corrado Mastantuonon kotisivut Luokka:Disneyn sarjakuvien tekijät Luokka:Italialaiset sarjakuvantekijät Luokka:Vuonna 1962 syntyneet Luokka:Elävät henkilöt
Nawroz

Nawroz (myös newroz ja nowruz; , , ”uusi päivä”, kirjaimellisesti ”uusi valo”) on iranilainen uudenvuodenjuhla. Nawrozia kutsutaan myös persialaiseksi uudeksi vuodeksi. Juhlaa vietetään kevätpäiväntasauksen mukaan 19.–21. maaliskuuta. Unesco lisäsi nawrozin aineettoman kulttuuriperinnön luetteloon vuonna 2009. Nowruz on Iranin aurinkovuoden ensimmäinen päivä, joka on yhtä suuri kuin 1. huhtikuuta, Iranin uuden vuoden alun juhla ja yksi vanhimmista muinaisesta Iranista jäljellä olevista juhlista. Nowruzin alkuperä on muinaisessa Iranissa, ja sitä juhlitaan laajoilla alueilla Aasiassa ja muualla maailmassa. Nowruzin juhla-aika on kevätpäiväntasaus ja kevätkauden alussa. Nowruz on persialainen uudenvuodenjuhla. Kurdit ovat viettäneet nawroz-juhlaa jo yli 2 700 vuotta, ja se on ainoa juhla, joka yhdistää kaikkia kansoja. Kurdit ovat ainoita kansoja, jotka pitävät nawrozia omana uutena vuotenaan virallisesti. zarathustralaisuuden ajoilta noin 3 000 vuotta sitten. YK:n yleiskokous julisti vuonna 2010 maaliskuun 21. päivän kansainväliseksi nawroz- päiväksi. Se on yksi YK:n virallisista vuosittaisista teemapäivistä. == Juhlapöytä == Haft-seen tai myös haft sīn ('seitsemän s:ää') on perinteinen nawroz-juhlan juhlaruokapöytä, jossa on seitsemän symbolista ainesta, joiden farsinkieliset nimet alkavat s-kirjaimella. Haft-seen-juhlapöydän pääainekset ovat: #sabzeh – vehnän, ohran, vihreän pavun tai linssin ituja lautasella – symboloi uudestisyntymää #samanu – vehnänjyvistä mämmin tapaan imellyttämällä valmistettu ruoka – symboloi hedelmällisyyttä ja vaurautta #senjed – kuivatut villioliivin hedelmät – symboloi rakkautta #seer - valkosipuli – symboloi terveyttä ja lääkitystä #seeb - omena – symboloi kauneutta #somāq - sumakin marjat – symboloi auringonnousun väriä #serkeh - etikka – symboloi pitkää ikää ja kärsivällisyyttä Lisäksi haft-seen-pöydässä voi olla muutakin, esimerkiksi peili, koristemaalattuja kananmunia, lamppu tai kynttilöitä, leipää, vesikulho, kolikoita, sypressin tai männyn oksia, kultakalamalja, persialainen runokirja tai uskontokirja. Nawroz-perinteeseen kuuluu että haft-seen-pöytä valmistellaan kevätpäiväntasauksen alla ja perhe asettuu pöydän ääreen odottamaan täsmällistä kevätpäiväntasauksen aikaa, jolloin nawroz-juhlan viettoon myös kuuluvat uudenvuodenlahjat annetaan. ==Kuvia haft-seen- juhlapöydistä== Tiedosto:Haft Seen 1392.jpg|Haft-seen-pöytä Tiedosto:Persian New Year Table - Haft Sin -in Holland - Nowruz - Photo by Pejman Akbarzadeh PDN.JPG|Haft-seen-pöytä Tiedosto:7SEEN 89.jpg|Haft-seen-pöytä Tiedosto:HaftSin-Iran.jpg|Haft-seen-pöytä Tiedosto:Noruz1387.jpg|Haft-seen- pöytä Tiedosto:Haft Seen 1394 01.jpg|Haft-seen-pöytä == Lähteet == == Aiheesta muualla == * Nowruz - Encyclopaedia Iranica Luokka:Iranilainen kulttuuri Luokka:Kurdit Luokka:Uudenvuodenjuhlat Luokka:Maaliskuun juhlapäivät Luokka:Azerbaidžanin juhlapäivät Luokka:Unescon aineettoman kulttuurin perintökohteet
Funcom

Funcom Productions A/S on norjalainen videopelejä tuottava yhtiö, joka tunnetaan parhaiten MMORPG-peleistään sekä suuren suosion saaneesta seikkailupelistä The Longest Journey. Yhtiön pääkonttori sijaitsee Norjassa, minkä lisäksi konttoreita on Yhdysvalloissa, Kiinassa, Sveitsissä ja Kanadassa. Funcom on ollut Tencentin omistuksessa heinäkuusta 2020 asti. == Pelit == Nimi Julkaisu Lajityyppi Alusta(t) Huomioita A Dinosaur's Tale 1994 seikkailupeli Sega Mega Drive Daze Before Christmas 1994 toimintapeli Sega Mega Drive, Super Nintendo Entertainment System Fatal Fury Special 1995 taistelupeli Sega Mega-CD Käännöksen tehnyt Funcom Samurai Shodown 1995 taistelupeli Sega Mega-CD Käännöksen tehnyt Funcom Disney's Pocahontas 1996 seikkailupeli Sega Mega Drive Nightmare Circus 1996 toimintapeli Sega Mega Drive Winter Gold 1996 urheilupeli Super Nintendo Entertainment System Dragonheart: Fire & Steel 1996 toimintapeli Windows, PlayStation, Sega Saturn Impact Racing 1996 ajopeli PlayStation, Sega Saturn Kehittänyt Funcom Dublin Casper 1996 pulmapeli, seikkailupeli Sega Saturn NBA Hangtime 1997 urheilupeli Sega Mega Drive Speed Freaks 1999 ajopeli PlayStation Kehittänyt Funcom Dublin The Longest Journey 1999 seikkailupeli Windows CMX 1999 ajopeli PlayStation Kehittänyt Funcom Dublin No Escape 2000 ammuntapeli Windows Anarchy Online 2001 MMORPG Windows Dreamfall: The Longest Journey 2006 seikkailupeli Windows, Xbox Age of Conan: Hyborian Adventures 2008 MMORPG Windows Age of Conan: Rise of the Godslayer 2010 MMORPG Windows Ensimmäinen laajennus Age of Conaniin The Secret World 2012 MMORPG Windows Fashion Week Live 2012 Facebook-peli Facebook Muotiin perustuva some-peli Pets vs. Monsters 2012 MMORPG Windows, Mac OS X Lego Minifigures Online 2015 MMORPG Windows, Android, iOS Kehittänyt Funcom Oslo The Park 2015 seikkailupeli Windows, PlayStation 4, Xbox One Kehittänyt Funcom Oslo Hide and Shriek 2016 Windows Kehittänyt Funcom North Carolina Secret World Legends 2017 MMORPG Windows Kehittänyt Funcom North Carolina Conan Exiles 2018 selviytymispeli Windows, PlayStation 4, Xbox One Kehittänyt Funcom Oslo Mutant Year Zero: Road to Eden 2018 vuoropohjainen strategiapeli Windows, PlayStation 4, Xbox One Kehittänyt The Bearded Ladies == Lähteet == == Aiheesta muualla == * Profiili MobyGamesissä * Funcomin viralliset verkkosivut Luokka:Norjalaiset videopeliyritykset
Pesäpallon Ykkössarja 1985

Pesäpallon Ykkössarjan kausi oli viides ykkössarjakausi pesäpallossa. Voittajaksi selvisi Siilinjärven Ponnistus. Ensimmäistä kertaa kaikki joukkueet pelasivat yhdessä lohkossa aiemman kahden sijaan. ==Ykkössarja== Joukkue O V T H Juoksut Pts SP RPL HP MPS ToU PKP HT JyL ViV PM UPV IT Siilinjärven Ponnistus 22 17 2 3 167-91 36 11-4 11-2 12-4 8-6 5-1 9-4 6-1 10-3 10-2 14-2 9-4 Riihimäen Pallonlyöjät 22 16 2 4 232-140 34 6-7 9-6 11-4 12-9 8-6 7-5 13-8 17-2 11-11 7-3 19-7 Haminan Palloilijat 22 15 0 7 182-102 30 6-4 4-8 5-4 10-5 14-2 9-2 3-7 16-3 7-4 10-1 18-5 Muhoksen Pallo-Salamat 22 13 1 8 188-146 27 6-1 9-16 2-4 5-11 12-4 10-6 6-5 11-5 14-7 4-10 12-2 Tohmajärven Urheilijat 22 11 2 9 166-145 24 11-4 5-5 2-5 12-5 7-1 2-5 3-5 19-8 3-6 5-2 5-5 Puurtilan Kisa-Pojat 22 10 0 12 148-154 20 4-6 5-3 1-10 5-11 6-7 11-4 7-3 16-10 1-5 11-7 8-4 Halsuan Toivo 22 9 2 11 129-145 20 6-6 13-18 10-7 7-7 2-9 1-3 10-5 7-4 9-2 3-2 10-6 Jyväskylän Lohi 22 9 1 12 127-135 19 3-7 7-14 7-4 1-11 9-11 3-10 3-1 1-3 6-3 9-2 10-1 Vimpelin Veto 22 9 0 13 158-184 18 2-3 7-4 5-8 5-15 22-1 2-14 14-8 7-4 5-3 10-11 12-1 Puna-Mustat 22 8 1 13 118-176 17 4-12 4-13 4-3 8-13 11-7 11-9 4-5 4-19 4-17 7-3 3-2 Ulvilan Pesä-Veikot 22 5 1 16 111-181 11 5-5 2-11 4-8 2-9 6-16 17-9 4-9 7-9 2-4 2-7 5-3 Ikaalisten Tarmo 22 3 2 17 96-223 8 5-7 5-16 2-23 7-14 3-10 4-14 3-2 2-2 9-8 5-4 11-12 Siilinjärvi, Riihimäki ja Hamina nousivat SM-sarjaan. Suomensarjaan putosivat Puna-Mustat, Ulvila ja Ikaalinen. Tilalle nousivat Suomensarjan lohkovoittajat: Järvenpään Palo, Oulun Lippo ja Koskenkorvan Urheilijat. ==Lähteet== * http://mrasilainen.com/sarjat/ottelut/M_1-sarja_1981-2008.xls Miesten 1985 Luokka:Vuoden 1985 pesäpallo
Z-Ro

Z-Ro (oikealta nimeltään Joseph Wayne McVey, s. 19. tammikuuta 1977) on yhdysvaltalainen rap-artisti ja tuottaja. Z-Ron levyjä on myyty Yhdysvalloissa noin miljoona. New York Times on nimennyt Z-Ron yhdeksi Yhdysvaltojen aliarvostetuimmaksi rap-artiksi.http://www.last.fm/music/Z-Ro Vuoden 2006 kesäkuussa Z-Ro joutui vankilaan huumeiden hallussapidon vuoksi, mutta vapautui jo saman vuoden syyskuussa.http://carey2.blogspot.com/2006/09/z-ro- out-of-jail.html Nuorempana Z-Ro kuului Hoover Crip -jengiin.http://www.chacha.com/question/is-z&%2345%3Bro-a-crip Houstonilainen rap-artisti Trae on Z-Ron serkku.http://www.last.fm/music/Trae Z-Ro on yksi Screwed Up Clickin ja Guerilla Maabin alkuperäisistä jäsenistä. Screwed Up Click -ryhmän jäsenet olivat kotoisin Etelä-Houstonista. Z-Rolla ja Traella on myös A.B.N. (Assholes by Nature) -niminen hip hop -yhtye. == Diskografia == === Studioalbumit === Albumi Lisätiedot Look What You Did to Me *Julkaistu: 16. kesäkuuta, 1998 Z-Ro vs. the World *Julkaistu: 13. kesäkuuta, 2000 King of da Ghetto *Julkaistu: 10. heinäkuuta, 2001 Screwed Up Click Representa *Julkaistu: 16. huhtikuuta, 2002 Z-Ro *Julkaistu: 16. huhtikuuta 2002 Life *Julkaistu: 17. joulukuuta 2002 Z-Ro Tolerance *Julkaistu: 27. huhtikuuta 2003 The Life of Joseph W. McVey *Julkaistu: 24. helmikuuta 2004 Let the Truth Be Told *Julkaistu: 12. huhtikuuta, 2005 I'm Still Livin' *Julkaistu: 6. marraskuuta 2006 King of tha Ghetto: Power *Julkaistu: 8. toukokuuta 2007 Crack *Julkaistu: 16. syyskuuta 2008 Cocaine *Julkaistu: 27. lokakuuta 2009 Heroin *Julkaistu: 17. kesäkuuta 2010 Meth *Julkaistu: 20. syyskuuta 2011 Angel Dust *Julkaistu: 2. lokakuuta 2012 The Crown *Julkaistu: 2014 Melting the Crown *Julkaistu: 2015 Drankin' & Drivin' *Julkaistu: Elokuu 2016 Legendary *Julkaistu: Marraskuu 2016 ==Lähteet== ==Aiheesta muualla== * Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Vuonna 1977 syntyneet Luokka:Elävät henkilöt
Eero Ojanen (säveltäjä)

Eero Kaarle Ojanen (s. 3. tammikuuta 1943 Helsinki) on suomalainen säveltäjä, kapellimestari ja jazzpianisti.Kuka kukin on 2003, s. 697. Helsinki: Otava, 2002. ISBN 951-1-18086-X Ojanen opiskeli 1960-luvulla Pentti Koskimiehen johdolla. Hän toimi jo tuolloin muun muassa Pekka Pöyryn yhtyeissä sekä Otto Donner Treatment -kokoonpanossa. Hän sai vuonna 1969 Suomen jazzliiton Yrjö- palkinnon. Ojanen on kirjoittanut myös teatterimusiikkia ja baletteja (mm. Seitsemän veljestä) sekä vasemmistolaisia poliittisia lauluja. Hän oli Kom- teatterin kapellimestari vuosina 1973–1982. Vuonna 1974 Ojanen sävelsi Pori Jazzin tilauksesta kiitetyn kantaatin Väinämöisen soitto. 1980-luvulla hän laajensi sävellystyötään baletin ja television suuntaan, mutta on sittemmin ryhtynyt jälleen esiintymään enemmän jazzpianistina. Ojanen on perustanut Teppo Hauta-ahon ja Seppo Paakkunaisen kanssa yhtyeen Trio Nueva Finlandia. Vuonna 2003 hän sai Jussi-palkinnon musiikistaan elokuvaan Haaveiden kehä. ==Lähteet== Luokka:Suomalaiset jazzmusiikin säveltäjät Luokka:Suomalaiset jazzpianistit Luokka:Jussi-palkinnon saajat Luokka:Vuonna 1943 syntyneet Luokka:Elävät henkilöt
Kaikki tahtoo (albumi)

Kaikki tahtoo on suomalaisen laulajan Samuli Edelmannin studioalbumi vuodelta 2001. Levyn on julkaissut BMG Finland Oy sarjanumerolla 74321 867742 ja sen on tuottanut Leri Leskinen. Vastaava tuottaja on Asko Kallonen. Levy on äänitetty Petrax-studiolla Hollolassa sekä Musicmakers-studiolla Helsingissä syksyllä ja talvella 2000. Miksaus on tehty Musicmakersilla ja Finnvoxin A-studiossa. Levyn ovat miksanneet Leri Leskisen kanssa Jetro ja Jesse Vainio. Levyn on masteroinut Pauli Saastamoinen Finnvoxilla. Valokuvat on valmistanut Outi Montonen ja levyn ulkoasu on Janne Uotilan käsialaa. Albumi nousi Suomen virallisen listan sijalle 1, jolla se pysyi kolme viikkoa. Levyllä Samuli Edelmannin kanssa duetoivat Laura Närhi kappaleella "Kuumailmapallo", Mari Rantasila kappaleella "Lokki ja mä", Sani kappaleella "Jää seuraksein yö" sekä Cata Mansikka-aho kappaleella Levottomat. Levy on omistettu Lauralle ja Venlalle. Albumi on myynyt platinalevyn oikeuttavan määrän. == Kappaleet == # # # # # # # # # # # # == Muusikot == * Sami Kuoppamäki – rummut * Teppo Mäkynen – rummut, ohjelmointi * Anssi Växby – basso * Samuli Laiho – kitarat * Leri Leskinen – kosketinsoittimet, haitari, ohjelmointi, taustalaulu * Peter Engberg – kitarat * Jukka Tiirikainen – trumpetti * Matti Lappalainen – pasuuna * Jouko Nyqvist – saksofonit, puhallinsovitus * Heikki Pohto – tenorisaksofoni * Jesse Vainio – rummut * Juha Lanu – kitarat * Risto Salmi – tenorisaksofoni * Arttu Takalo – vibrafoni * DJ Slow – skratch * Lauluyhtye Rajaton – taustalaulu * Markus Kaarlonen – ohjelmointi * Hanna-Maria Helenius – taustalaulu * Mikko Laiho – kitarat * Nicklas Renqvist – ohjelmointi == Lähteet == Luokka:Samuli Edelmannin albumit Luokka:Vuoden 2001 albumit Luokka:Leri Leskisen tuottamat albumit
Iso Sankt Bernhard

thumb|right|300px|Solalla, Italian ja Sveitsin rajan välittömässä läheisyydessä sijaitseva järvi, Lac du Col du Grand-Saint-Bernard, elokuun alussa 2010 Iso Sankt Bernhard eli Iso Sankt Bernhardin sola (, , , ) on Länsi-Alpeilla Italian ja Sveitsin rajaseudulla sijaitseva sola, joka on vanhoista ajoista saakka ollut tärkeä kulkureitti Keski-Euroopan ja Italian välillä. Solan korkein kohta on Sveitsin puolella Valais'n kantonissa, josta sola johtaa Italian puolelle Aostanlaaksoon. ==Sijainti== ===Reitti=== Sola kulkee koillis-lounaissuunnassa Valais’n Alppien poikki. Sen korkein kohta on 2 469 metrin korkeudella meren pinnasta. Solan alittaa 1 915 metrin korkeudessa vuonna 1964 rakennettu Sankt Bernhardin tunneli, jonka kautta kulkee eurooppatie E27. Vanha solan kautta kulkeva tie on liikennöintikelponen vain kesäaikana, kesäkuusta syyskuuhun. Tie onkin menettänyt aikaisemman, tärkeän liikenteellisen merkityksensä. Pohjoisesta, Sveitsin puolelta, Rhônejoen varrella sijaitsevasta Martignystä solatie kulkee Dransejoen vartta myöten. Etelässä, Italian puolella, tie vie Aostan kaupunkiin. ===Ilmasto=== Solassa sataa runsaasti läpi vuoden, erityisesti talvella. Sadepäiviä on keskimäärin joka toinen, 171 vuodessa. Vuotuinen sademäärä on noin 2,3 metriä. Talvisin solassa saattaa olla lunta jopa yli 10 metrin paksuudelta. Solassa on pakkasta noin 7 kuukauden ajan, ja lämpötila saattaa laskea -30 asteeseen. Solassa oleva järvi on jäässä keskimäärin 265 päivää vuodessa. Sola on selvästi puurajan yläpuolella. ==Majatalo== Munkki Bernhard Mentonilainen perusti vuonna 1049 solaan majatalon matkustajia varten. Majatalo ja sola saivat nimensä hänen mukaansa 1500-luvulla. Todennäköisesti alueella oli ollut majatalo jo roomalaisaikana, mutta seutu oli rauhaton ja rakennukset tuhottiin useita kertoja. Paikka on tullut kuuluisaksi myös siellä kehitetystä koirarodusta, bernhardinkoirasta. == Historia == Vanhalla ajalla Iso Sankt-Bernhardin sola tunnettiin nimellä Poeninus. Muutamien antiikin aikaisten lähteiden mukaan Hannibal olisi ylittänyt Alpit juuri Poenininuksen kautta, mutta Titus Livius kuitenkin kiisti tiedon. Hänen antamiensa tietojen perusteella on päätelty, että todennäköisimmin Hannibal ylitti Alpit Col de la Traversetten kautta. == Lähteet == == Aiheesta muualla == * * * * Luokka: Italian solat Luokka: Sveitsin solat Luokka:Valais Luokka:Italian ja Sveitsin raja
Sankt Bernhardin sola

Sankt Bernhardin sola on yhteisnimitys kahdelle Länsi-Alpeilla sijaitsevalle solalle: * Iso Sankt Bernhardin sola johtaa Italian Aostan laaksosta Sveitsin Valais'n kantoniin * Pieni Sankt Bernhardin sola johtaa Italian Courmayeurista Ranskan Bourg St. Mauriceen
Jussi Löf

Jussi Löf (s. 12. joulukuuta 1973) on suomalainen Tampereella asuva kuvataiteilija. Hän on itseoppinut kuvataiteen tekijä, joka tunnetaan Pirkanmaan Sanomien mukaan mustavalo-, surrealistisesta, mystisestä, visionäärisestä ja okkultistisesta taiteesta, video- ja valotaiteesta, sekä mustavaloteatterista. ==Lähteet== ==Aiheesta muualla== Luokka:Vuonna 1973 syntyneet Luokka:Elävät henkilöt
Dundagan kunta

Dundaga on entinen kunta Latviassa. Kunnan keskus oli Dundagan kylä. Kunnan pohjoisosassa sijaitsee Slīteren kansallispuisto, johon sisältyy myös Liivinrannan vanha kalastajakylä, joka on kulttuurihistoriallinen suojelualue. Dundaga ja sen naapurikunta Kolka yhdistettiin vuonna 2009 Dundagan kunnaksi. Uuden Dundangan kunnan asukasluku oli 4 878 asukastaIedzīvotāju skaits Latvijā 2009.gada 14.janvārī, pašvaldību vēlēšanu izsludināšanas dienā (latviaksi) ja sen pinta-ala on 675,6 km².Administratīvi teritoriālais iedalījums (latviaksi) Vuonna 2021 Dundaga, Mērsrags ja Roja liitettiin Talsin kuntaan. == Katso myös == * Liiviläiset * Liivin kieli ==Aiheesta muualla== *Kunnan sivut ==Lähteet== Luokka:Latvian entiset kunnat
Pihlavan Työväen Urheilijat

PTU eli Pihlavan Työväen Urheilijat ry on vuonna 1931 perustettu Porin Pihlavassa toimiva urheiluseura. Seuralla on muun muassa uintii-, futsal- ja jalkapallojaostot. Jalkapallossa seuran edustus pelaa toiseksi alimmalla sarjatasolla miesten kutosessa. Futsalissa seuran edustusjoukkue pelaa kolmanneksi ylimmällä sarjatasolla, Futsal Kakkosessa. Vuonna 2011 pelattiin Pitun 80-vuotisjuhlaturnaus ja juhlavuoden kunniaksi seura otti käyttöön jälleen vanhan lyhenteensä PTU, käytössä olleen PiTU:n sijaan. == Jalkapallo == Korkeimmillaan joukkue on pelannut maan toiseksi ylimmällä sarjatasolla Suomensarjassa kausilla 1968 ja 1969. Tunnetuin PTU:n kasvatti on Mestaruussarjassa Turun Palloseuraa ja HJK:a edustanut ja yhteensä 62 A-maaottelua pelannut Miikka Toivola, joka valittiin myös kahdesti vuoden jalkapalloilijaksi. PTU:n kasvatteja ovat myös Tomi Niemi ja Jarno Heinikangas. Lisäksi seuran edustusjoukkueessa ovat pelanneet muun muassa Erkki Harell, Jani Suikkanen, Janne Puputti, Petri Nieminen ja Vesa Lamminen. === Sarjasijoitukset === Kausi Sarja Sijoitus 1999 Kolmonen (Satakunta), lohko 1 2/3 SPL Satakunta 2000 (kevät) 2000 (syksy) Nelonen (Satakunta) Vitonen (Satakunta) 6/6 3/9 2001 Nelonen (Satakunta) 4/8 SPL Satakunta 2002 Nelonen (Satakunta) 7/7 SPL Satakunta 2003 Nelonen (Satakunta) 5/6 SPL Satakunta 2004 Nelonen (Satakunta) 8/8 SPL Satakunta 2005–2007 Ei osallistunut – SPL Satakunta SPL Satakunta SPL Satakunta 2008 Nelonen (Satakunta) 2/8 SPL Satakunta 2009 Kolmonen (Satakunta) 3/10 SPL Satakunta 2010 Kolmonen (Satakunta) 5/10 SPL Satakunta 2011 Nelonen (Satakunta) 2/11 SPL Satakunta 2012 Nelonen (Satakunta) 4/9 SPL Satakunta 2013 Ei osallistunut – SPL Satakunta ==Uinti== PTU:n uintijaosto järjestää harraste- ja kilpauintia lapsille, nuorille ja aikuisille: Vesipeuhula 5 -7–vuotiaille, Vesiralli 6 – 8-vuotiaille, harraste- ja tekniikkaryhmät 8 – 25-vuotiaille, kilparyhmät kilpauintikoulusta SM- tasolle 8 – 25-vuotiaille sekä mastersuintia yli 25-vuotiaille. PTU:n uintijaosto perustettiin 1984, ja varsinainen toiminta aloitettiin syksyllä 1985 Meri-Porin uimahallissa. Menestystä on tullut Rollo- ja IKM-ikäisistä lähtien nuorten, aikuisten ja mastersien SM- ja PM-tasolle asti. == Lähteet == == Aiheesta muualla == *PitU Luokka:Suomalaiset uintiseurat Luokka:Suomalaiset jalkapalloseurat Luokka:Porilaiset urheiluseurat Luokka:Vuonna 1931 perustetut urheiluseurat Luokka:Suomalaiset futsalseurat Luokka:Suomen Työväen Urheiluliiton jäsenseurat
This Time Around

This Time Around on yhdysvaltalaisen laulajan Michael Jacksonin promootiosingle vuoden 1995 albumilta HIStory: Past, Present and Future, Book I. Se julkaistiin joulukuussa 1995. Kappaleella esiintyy yhdysvaltalainen hip hop -artisti The Notorious B.I.G.. == Kappaleet == Yhdysvaltojen promo 2×12" (ES 7603/ES 7604) * A1. D.M. Mad Club Mix – 10:23 * A2. D.M. Radio Mix – 4:05 * B1. Maurice’s Club Around Mix – 9:00 * B2. Georgie’s House N Around Mix – 6:04 * C1. The Timeland Dub – 7:22 * C2. The Neverland Dub (Aftermath) – 7:46 * D1. The Don’s Control This Dub – 4:30 * D2. UBQ’s Opera Vibe Dub – 7:00 * D3. D.M.’s Bang Da Drums Mix – 6:34 Yhdysvaltojen promo 12" (EAS 7606) * A1. Dallas Main Extended Mix – 7:15 * A2. Maurice’s Hip Hop Around Mix – 4:25 * A3. Maurice’s Hip Hop Around Mix (w/o Rap) – 4:25 * B1. Dallas Main Mix – 6:40 * B2. Dallas Main Mix (w/o Rap) – 6:40 * B3. Album Instrumental – 4:12 Yhdysvaltojen promo 12" (EAS 7607) * A1. Uno Clio 12" Master Mix – 9:25 * A2. D.M. AM Mix – 7:47 * B1. D.M. Mad Dub – 8:00 * B2. Uno Clio Dub Mix – 8:06 Euroopan CD-promo (SAMPCD 3598) # D.M. Radio Mix – 4:05 # Dallas Radio Remix – 4:31 # Maurice’s Club Around Radio Mix – 4:00 # Maurice’s Hip Hop Around Mix (w/Drop) – 4:18 # David Mitson Clean Edit – 4:21 Yhdysvaltain CD-promo ”This Time Around”/”Earth Song” (ESK 7521) # ”This Time Around” (Dallas Clean Album Remix) – 4:12 # ”This Time Around” (David Mitson Clean Edit) – 4:21 # ”This Time Around” (Dallas Radio Remix) – 4:31 # ”This Time Around” (Dallas Radio Remix (w/o Rap)) – 4:31 # ”This Time Around” (Maurice’s Hip Hop Around Mix (w/Drop)) – 4:18 # ”This Time Around” (Maurice’s Hip Hop Around Mix (w/o Rap)) – 4:25 # ”This Time Around” (Maurice’s Club Around Radio Mix) – 4:00 # ”This Time Around” (D.M. Radio Mix) – 4:05 # ”Earth Song” (radioversio) – 4:58 # ”Earth Song” (albumiversio) – 6:46 # ”Earth Song” (Hani’s Radio Experience) – 3:33 == Lähteet == Luokka:Vuoden 1995 kappaleet Luokka:Michael Jacksonin kappaleet